Zbor deasupra planetei Jupiter. Filmul spectaculos prezentat de NASA.
Kevin Gill a creat un film de 5 minute în care survolezi planeta Jupiter. Filmul se bazează pe 41 de fotografii ale planetei, trimise de sonda Juno. NASA susține că filmul este foarte aproape de realitatea cunoscută.
Te-ai gândit cum ar fi să zbori deasupra celei mai mari planete a sistemului solar? Kevin Gill, de la Jet Propulsion Laboratory, vrea să-ți ofere această ocazie.Nu implică pregătire de astronaut sau un zbor de luni de zile în spațiu, poți s-o faci din fața laptopului.Gill a folosit 41 de imagini ale lui Jupiter, trimise de sonda Juno în luna iunie și, pe marginea lor, a creat un film de 5 minute din care-ți poți face o idee despre giganta gazoasă.Filmul reflectă atât de bine realitatea pe care o cunoaștem, încât NASA l-a încărcat pe site-ul oficial.Sonda Juno s-a apropiat la 3.400 de kilometri de învelișul gazos al lui Jupiter. Iar datorită gravitației imense a planetei, a accelerat până la viteze de peste 200.000 de kilometri pe oră.Scott Bolton, investigator principal la proiectul Juno, îți povestește ce a descoperit pe baza datelor trimise de sondă."Am descoperit fulgere la altitudini foarte mari, mult mai mari decât ne așteptam și am dezvoltat o teorie care spune că grindina e un fenomen obișnuit în furtunile violente de pe Jupiter și că transportă amoniac și apă în partea de jos a atmosferei", a spus Scott Bolton, investigator principal Juno.